Por ixas envueltas, o zaguer gobernador almorabet, o emir Ibn Tifilwit teneba un rolde de poetas y filosofos que fuyiban d'o integrismo d'o sud pa dedicar-se a la vida cortesana. O zaguer d'os gobernadors sabios nombró a Avempace gran visir. Quan morió Ibn Tifilwit en 1117, la rechencia de Zaragoza la chestionó lo gobernador de Murcia mientres uns meses. En marzo de 1118 Alifonso I lo Batallero empecipió o setio de Zaragoza con tropas aragonesas, navarras, cruzatos occitans y tropas d'os ordens melitars.